CIVILDIENESTA TIESAS SPRIEDUMS (otrā palāta)
2007. gada 1. martā
Lieta F‑72/05
Mohammad Reza Fardoom un Michael Ashbrook
pret
Eiropas Kopienu Komisiju
Ierēdņi – Izdevumu atlīdzināšana – Komandējuma izdevumi – Atteikums parakstīt pavēles par komandējumu, kas lūgtas saistībā ar darbību arodbiedrībā – Interese celt prasību – Nepieņemamība
Priekšmets Prasība, kas celta saskaņā ar EKL 236. pantu un EAEKL 152. pantu, ar ko Fardoom un Ashbrook lūdz atcelt “Personāla un administrācijas” ģenerāldirektoriāta “Sociālā dialoga, attiecību ar valstu civildienestiem un paplašināšanās
horizontālo jautājumu” departamenta vadītāja lēmumu, ar kuru tika atteikts parakstīt pavēles par komandējumu, kas tika lūgtas,
lai apmeklētu 2004. gada 13. septembra tikšanos, ko rīkoja Komisijas loceklis, kurš ir atbildīgs par administrāciju, auditu
un krāpšanas apkarošanu
Nolēmums Prasību noraidīt. Katrs lietas dalībnieks sedz savus tiesāšanās izdevumus pats.
Kopsavilkums
Ierēdņi – Prasība – Interese celt prasību
(Civildienesta noteikumu 60. panta pirmā daļa, 90. un 91. pants)
Ierēdnis nav pamatojis radušos un pastāvošu interesi celt prasību atcelt tiesību aktu par lēmumu, ar kuru ir atteikts parakstīt
pavēli par komandējumu “bez izdevumiem”, tas ir, neietverot nedz transporta izdevumus, nedz dienas naudu, ja šī atteikuma
rezultātā ierēdņa prombūtne nav atskaitīta no viņa ikgadējā atvaļinājuma. Faktiski, tā kā apstrīdētā lēmuma atcelšana nekādi
neiespaido viņa finansiālo situāciju, viņš nevar atsaukties uz interesi, kas ir vienkārša un, izskatāmajā lietā, lielā mērā
hipotētiska, pamatojoties uz iespēju, ka administrācija to varētu atskaitīt nākotnē.
(skat. 35.–37. punktu)